CELEX: C2005/115/65
Language: fi
Date: 2005-05-14 00:00:00
Title: Asia T-123/05: Olivier Chassagnen 11.3.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/36
            
         Olivier Chassagnen 11.3.2005 Euroopan yhteisöjen komissiota vastaan nostama kanne
   (Asia T-123/05)
   (2005/C 115/65)
   Oikeudenkäyntikieli: ranska
   Olivier Chassagne, kotipaikka Bryssel, on nostanut 11.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Stéphane Rodrigues ja Yola Minatchy.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa nimittävän viranomaisen 9.12.2004 tekemän päätöksen, jolla vastattiin kantajan 28.5.2004 esittämään hallinnolliseen valitukseen, ja asettaa nimittävälle viranomaiselle velvollisuuden toteuttaa kumoamisen edellyttämän toimenpiteet
            
         
               2)
            
            
               toteaa, että perustelematon syrjintä, jota ei voida objektiivisesti perustella ja joka perustuu sille, sijaitseeko lähtöpaikkakunta ja/tai asemapaikka maantieteellisesti Euroopan mantereella vai ei, on lainvastainen, ja näin ollen, että vanhojen henkilöstösääntöjen liitteessä VII olevan 8 artiklan 4 kohta on lainvastainen
            
         
               3)
            
            
               muistuttaa edellä mainitusta riippumatta, että EY 299 artiklan 2 kohdan mukaisesti Réunion on erottamaton osa yhteisöä ja että siihen sovelletaan jäsenvaltionsa liittymisen vuoksi EHTY:n perustamissopimusta ja sopimusta Euroopan unionista, ja korostaa, että tältä osin tällaiselta alueelta lähtöisin olevilla yhteisöjen virkamiehillä on oikeus yhdenvertaiseen kohteluun verrattuna niihin virkamiehiin, jotka ovat lähtöisin jäsenvaltion alueelta, joka sijaitsee maantieteellisesti Euroopassa
            
         
               4)
            
            
               myöntää kantajalle yhden euron symbolisen korvauksen hänelle aiheutuneesta henkisestä kärsimyksestä ja 7 200 euron korvauksen hänelle aiheutuneesta taloudellisesta vahingosta
            
         
               5)
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission päätöksen, jolla hänelle ei myönnetty Ranskan merentakaisesta departementista lähtöisin olevana virkamiehenä henkilöstösääntöjen liitteessä VII olevan 8 artiklan 1-3 kohdassa, sellaisena kuin se oli voimassa ennen 1.5.2004, säädettyjä oikeuksia.
   Kanteensa tueksi kantaja vetoaa siihen, että riidanalaisen päätöksen oikeudellinen perusta, toisin sanoen vanhojen henkilöstösääntöjen liitteessä VII olevan 8 artiklan 4 kohta on lainvastainen. Kantajan mukaan tätä säännöstä ei ole perusteltu, se on syrjivä ja sillä rikotaan Euroopan unionin perusoikeuskirjan 21 artiklan 1 kohtaa.
   Kantaja vetoaa lisäksi siihen, että perusteluvelvollisuutta on laiminlyöty ja että useita yhteisön oikeudessa asetettuja sääntöjä ja yleisiä periatteita, kuten huolenpitovelvollisuutta ja yhdenvertaisen kohtelun ja hyvän hallinnon periaatteita on loukattu, ja että on tapahtunut ilmeinen arviointivirhe.